Burjassot acull un curs de fotografia amb mòbil per a comerços
2025-07-24

De la mà de la Cambra de Comerç de València, comptant amb la col·laboració de l’Associació Empresaris de Burjassot, els comerços del municipi tenen una cita a la Casa de Cultura del municipi els dies 17 i 19 de juny. En totes dues jornades es desenvoluparà el curs de fotografia amb mòbil per a comerços. El curs també compta amb la col·laboració de l’Associació de Comerç i Servicis de Burjassot, i de Confecomerç CV.

Amb accés gratuït per als socis d’Empresaris Burjassot, l’horari del curs serà, tots dos dies de 15 a 17 hores i els interessats a participar en el mateix han de telefonar al 655 08 31 72 o enviar un correu electrònic a info@empresarisburjassot.es.

Com a requisits per a poder participar en el curs, és imprescindible que el comerç dispose d’un telèfon mòbil amb càmera (telèfon intel·ligent) o tableta amb connexió a internet o wifi, que el mòbil tinga actualitzada l’última versió del programari i que tinga la bateria carregada i espai lliure per a descarregar aplicacions que s’utilitzaran en el curs i per a realitzar microvídeos.

El curs estarà impartit per Lola Barcia i Mariela Forcadell i, encara que tindrà una part teòrica, el curs tindrà també una part molt pràctica, “es tracta de fer fotos amb les persones que vagen a utilitzar la xarxa social en el seu propi comerç i que aconseguisquen fer fotos molt bones amb el seu mòbil o tableta sense cost suplementari”, tal com han assenyalat els organitzadors.

El curs s’emmarca dins del programa de suport al comerç minorista 2019 del Fons Europeu de Desenvolupament Regional.